Vaasan yliopiston tutkijakoulu

**OHJE TUTKIMUSSUUNNITELMAN LAADINTAAN**

Tutkijakoulu pyytää hakijaa noudattamaan näiden ohjeiden mukaista tutkimussuunnitelman jäsentelyä. Tutkimussuunnitelmasta tulee lisäksi laatia 1 sivun mittainen tiivistelmä. Tutkimussuunnitelmassa on kuvattava seuraavat asiat:

**1. Väitöskirjatutkimuksen nimi**

**2. Tausta ja tavoitteet**

* tutkimuksen tavoitteet ja keskeiset rajaukset
* tutkimuksen uutuusarvo
* aiheeseen liittyvä aiempi tutkimus sekä väitöskirjatutkimuksen liittyminen siihen
* mihin yliopiston tutkimusryhmään väitöskirjatutkimus liittyy ja tutkimuksen kytkennät tutkimusryhmän teemoihin

**3. Tutkimusmenetelmät, aineisto ja eettiset kysymykset**

* käytettävät tutkimusmenetelmät kuvattuna siten, että käy ilmi, miten ne edistävät tutkimuskysymyksiin vastaamista/hypoteesien todentamista tai tukevat valittua näkökulmaa
* tutkimusaineisto
* menetelmiin ja aineistoihin liittyvät eettiset kysymykset (esimerkiksi menettelytavan eettisyys, tutkittavan tietoinen suostumus, tutkittavan anonymiteetin suojaaminen)
* keskeinen kirjallisuus tai lähdeluettelo

**4. Työn toteutus:**

* tutkimustyön aikataulu
* opintojen ja väitöskirjatutkimuksen rahoitus